Oficialusis leidinys L 254 , 08/10/1996 p. 0052 - 0055



Komisijos Sprendimas 1996 m. birželio 24 d. dėl statybos produktų atitikties atestavimo tvarkos, susijusios su cirkuliavimo armatūra, pagal Tarybos direktyvos 89/106/EEB 20 straipsnio 2 dalį (tekstas svarbus EEE) (96/579/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede išvardytų produktų ir produktų grupių atitiktis atestuojama taikant tvarką, pagal kurią tik gamintojas atsako už gamyklos produkcijos kontrolės sistemą, užtikrinančią, kad produktas atitinka reikiamas technines specifikacijas. 2 straipsnis II priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 3 straipsnis Atitikties atestavimo tvarka, kaip nurodyta III priede, yra nurodoma darniųjų standartų įgaliojimuose. 4 straipsnis Šis sprendimas skirtas valstybėms narėms. Priimta Briuselyje, 1996 m. birželio 24 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS CIRKULIAVIMO ARMATŪRA - Prietaisai ir užtvarai, mažinantys kelių eismo triukšmą, ir - skydai nuo akinančios šviesos. -------------------------------------------------- II PRIEDAS CIRKULIAVIMO ARMATŪRA - Kelių ženklinimo produktai: - ištisinės ženklinimo juostos ir iš anksto nustatytų formų ženklai, - kelio ženklinimo dažai, karštuoju metodu dengiamas termoplastikas, šaltuoju metodu dengiamas plastikas (su neslystančiu užpildu arba be jo), įskaitant iš anksto įmaišytus stiklinius rutuliukus, - kelio ženklinimo dažai, karštuoju metodu dengiamas termoplastikas, šaltuoju metodu dengiamas plastikas (naudojamas kelių ženklinimui), pateikiamas į rinką nurodant užlašinamų stiklo rutuliukų ir (arba) neslystančio užpildo tipą ir proporcijas, - kelio važiuojamosios juostos skiriamieji ženklai su atšvaitais. - Nuolatiniai kelių ženklai ir eismo kontrolės priemonės, skirtos automobilių ir pėsčiųjų eismui: - nuolatiniai kelio ženklai, - kelio stulpeliai, - stulpai su rodyklėmis, - šviesoforai ir pavojų signalizuojančios šviesos, - nuolatiniai įspėjamieji įrenginiai ir kelio stulpeliai su atšvaitais, - įvairaus turinio kelio ženklai. - Kelio apšvietimo stulpai. - Transporto priemonių apsaugos priemonės: - lanksčiosios užtvaros, apsaugančios transporto priemonę nuo smūgio, - priešingos krypties važiuojamąsias juostas skiriantys užtvarai, - kabeliai, - parapetai. - Pėsčiųjų apsaugos sistemos, įskaitant pėsčiųjų tiltų parapetus. -------------------------------------------------- III PRIEDAS PRODUKTŲ GRUPĖ CIRKULIAVIMO ARMATŪRA (1/2) Atitikties atestavimo sistemos Toliau nurodytam produktui (-ams) ir jų paskirčiai CEN ir Cenelec prašoma atitinkamame darniajame standarte (-uose) apibrėžti tokias atitikties atestavimo sistemas: Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Kelių žymėjimo produktai:ištisinės ženklinimo juostos ir iš anksto nustatytų formų ženklai,kelio ženklinimo dažai, karštuoju metodu dengiamas termoplastikas, šaltuoju metodu dengiamas plastikas (su neslystančiu užpildu arba be jo), įskaitant iš anksto įmaišytus stiklinius rutuliukus,kelio ženklinimo dažai, karštuoju metodu dengiamas termoplastikas, šaltuoju metodu dengiamas plastikas (naudojamas kelių ženklinimui), parduodamas rinkoje nurodant užlašinamų stiklinių rutuliukų ir (arba) neslystančio užpildo tipą ir proporcijas,kelio važiuojamosios juostos skiriamieji ženklai su atšvaitais.Nuolatiniai kelių ženklai ir eismo kontrolės priemonės, skirtos automobilių ir pėsčiųjų eismui:nuolatiniai kelio ženklai,kelio stulpeliai,stulpai su rodyklėmis,šviesoforai ir pavojų signalizuojančios šviesos,nuolatiniai įspėjamieji įrenginiai ir kelio stulpeliai su atšvaitais,įvairaus turinio kelio ženklai.Kelio apšvietimo stulpai.Transporto priemonių apsaugos priemonės:lanksčiosios užtvaros, apsaugančios transporto priemonę nuo smūgio,priešingos krypties važiuojamąsias juostas skiriantys užtvarai,kabeliai,parapetai.Pėsčiųjų apsaugos sistemos, įskaitant pėsčiųjų tiltų parapetus. | Naudojami cirkuliavimo zonose | | 1 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. PRODUKTŲ GRUPĖ CIRKULIAVIMO ARMATŪRA (2/2) Atitikties atestavimo sistemos Toliau nurodytam produktui (-ams) ir jų paskirčiai CEN ir Cenelec prašoma atitinkamame darniajame standarte (-uose) apibrėžti tokias atitikties atestavimo sistemas: Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) | Prietaisai ir užtvarai, mažinantys kelių eismo triukšmąSkydai nuo akinančios šviesos | Naudojami cirkuliavimo zonose | | 3 | Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu. --------------------------------------------------